Άλις Λίντελ

Νεαρή ηλικία

Η Άλις Λίντελ ήταν το τέταρτο από τα δέκα παιδιά του Χένρι Λίντελ (Henry Liddell), του Ηγούμενου της Εκκλησίας του Χριστού, της Οξφόρδης, ενός από τους συντάκτες του Λεξικού Λίντελ-Σκοτ και της συζύγου του Λορίνα Ρηβ (Lorina Reeve). Είχε δύο μεγαλύτερους αδελφούς, τον Χάρι (Edward Harry Liddell, 6 Σεπτεμβρίου 1847 – 14 Ιουνίου 1911) και τον Τζέϊμς (James Arthur Charles Liddell (28 Δεκεμβρίου 1850 – 27 Νοεμβρίου 1853), μια αδελφή την Λορίνα (Lorina Charlotte 'Ina' Liddell 11 Μαΐου 1849 – 29 Oκτωβρίου 1930) και έξι νεαρά αδέλφια, συμπεριλαμβανομένης της αδελφής της Ίντιθ (Edith Mary Liddell (Άνοιξη 1854 – 26 Ιουνίου1876) και του αδερφού της Φρέντερικ Frederick (Sir Frederick Francis Liddell 7 Ιουνίου 1865 – 19 Μαρτίου 1950), ο οποίος έγινε δικηγόρος και ανώτερος δημόσιος υπάλληλος.
Την εποχή της γέννησής της, ο πατέρας της Άλις ήταν ο διευθυντής της σχολής του Γουέστμινστερ, αλλά σύντομα διορίστηκε ηγούμενος της Εκκλησίας του Χριστού, της Οξφόρδης. Η οικογένεια Λίντελ μετακόμισε στην Οξφόρδη το 1856. Σύντομα μετά από αυτή την μετακόμιση, η Αλίκη συναντήθηκε με τον Λιούις Κάρολ, ο οποίος συναντήθηκε με την οικογένεια ενώ φωτογράφιζε τον καθεδρικό ναό στις 25 Απριλίου 1856. Έγινε στενός φίλος της οικογένειας Λίντελ τα επόμενα χρόνια.
Η Αλίκη ήταν τρία χρόνια νεότερη από τη Λορίνα και δύο χρόνια μεγαλύτερη από την Ίντιθ και οι τρεις αδελφές ήταν συνεχείς σύντροφοι από την παιδική ηλικία. Αυτή και η οικογένειά της περνούσαν τακτικά τις διακοπές τους στο σπίτι διακοπών τους Penmorfa, το οποίο αργότερα έγινε το Gogarth Abbey Hotel, στη δυτική ακτή του Llandudno στη Βόρεια Ουαλία.
Όταν η Άλις Λίντελ ήταν νεαρή γυναίκα, ξεκίνησε μια μεγάλη περιοδεία της Ευρώπης με τη Λορίνα και την Ίντιθ. Μια ιστορία έχει καταστήσει την Άλις σε ρομαντική σχέση με τον πρίγκιπα Λεοπόλδο του Όλμπανυ, τον νεώτερο γιο της Βασίλισσας Βικτόριας, κατά τα τέσσερα χρόνια που πέρασε στην εκκλησία του Χριστού, αλλά τα στοιχεία για αυτό είναι αραιά. Είναι αλήθεια ότι χρόνια αργότερα, ο Λεοπόλδος ονόμασε το πρώτο του παιδί Άλις και ενήργησε ως νονός στον δεύτερο γιο της κόρης του. Ωστόσο, είναι δυνατόν να ονομάστηκε έτσι προς τιμήν της νεκρής αδελφής του Λεοπόλδου, της Αλίκης του Ηνωμένου Βασιλείου. Ένας πρόσφατος βιογράφος του Λεοπόλδου υποδεικνύει ότι είναι πολύ πιθανότερο η αδελφή της Αλίς, Ίντιθ να ήταν ο πραγματικός αποδέκτης της προσοχής του Λεοπόλδου. Η Ίντιθ πέθανε στις 26 Ιουνίου 1876, πιθανώς απο ιλαρά ή περιτονίτιδα (οι μαρτυρίες διαφέρουν) λίγο πριν παντρευτεί με τον Aubrey Harcourt, παίκτη κρίκετ.

Μετέπειτα ζωή

Η Άλις Λίντελ παντρεύτηκε τον Ρέτζιναλντ Χάργκριβς, επίσης έναν παίκτη κρίκετ, στις 15 Σεπτεμβρίου 1880, σε ηλικία 28 ετών στο Westminster Abbey. Είχαν τρεις γιους: τον Άλαν Κνάιβτον Χάργκριβς και τον Λεοπόλδο Ρέτζιναλντ "Ρέξ" Χάργκριβς(και οι δύο σκοτώθηκαν σε δράση κατά τον Α' Παγκόσμιο Πόλεμο)και ο Κάρολ Λίντελ Χάργκριβς, ο οποίος επέζησε και απέκτησενα μια κόρη. Ο Κάρολ αρνήθηκε ότι το όνομα 'Caryl' σχετίζεται κατά κάποιο τρόπο με το ψευδώνυμο του Λιούις Κάρολ. Ο Ρέτζιναλντ Χάργκριβς απέκτησε μια σημαντική περιουσία και ήταν τοπικός δικαστής, έπαιξε επίσης κρίκετ για το Χάμσαιρ. Η Άλις έγινε γνωστή οικοδεσπότης της κοινωνίας και ήταν ο πρώτος πρόεδρος του Ινστιτούτου Γυναικών Emery Down. Αναφερόταν στον εαυτό της ως "Λαίδη Χάργκριβς", αλλά δεν υπήρχε καμία βάση για έναν τέτοιο τίτλο. Μετά το θάνατο του συζύγου της το 1926, το κόστος της διατήρησης του σπιτιού τους, του Cuffnells, ήταν τέτοιο που έκρινε απαραίτητο να πουλήσει το αντίγραφο της Οι Υπόγειες Περιπέτειες της Αλίκης (το προηγούμενο τίτλο του Λιούις Κάρολ για τις Οι Περιπέτειες της Αλίκης στη Χώρα των Θαυμάτων). Το χειρόγραφο έφερε £ 15.400, σχεδόν τέσσερις φορές την εφεδρική τιμή που του έδωσε ο οίκος δημοπρασιών Sotheby's. Αργότερα περιήλθε στη κατοχή του Έλντριτζ Ρ. Τζόνσον και εκτέθηκε στο Πανεπιστήμιο Κολούμπια για τα εκατό χρόνια από τη γέννηση του Κάρολ. Η Άλις ήταν παρούσα, ηλικίας 80 ετών, και με αυτή την επίσκεψη στις Ηνωμένες Πολιτείες γνώρισε τον Πίτερ Λέβελιν Ντέϊβις, έναν από τους αδελφούς που ενέπνευσαν τον Πίτερ Παν του Τζέιμς Μάθιου Μπάρι. Μετά το θάνατο του Τζόνσον, το βιβλίο αγοράστηκε από μια κοινοπραξία αμερικανών βιβλιοφίλων και παρουσιάστηκε στο βρετανικό λαό "σε αναγνώριση του θάρρους της Βρετανίας να αντιμετωπίσει τον Χίτλερ πριν έρθει η Αμερική στον πόλεμο". Το χειρόγραφο βρίσκεται στη Βρετανική Βιβλιοθήκη.
Για το μεγαλύτερο μέρος της ζωής της, η Άλις έζησε μέσα και γύρω από το Λύντχουρστ στο Νιού Φόρεστ, στο νομό Χάμσαιρ.

Θάνατος

Μετά το θάνατό της το 1934, το σώμα της αποτέφρωθηκε στο Golders Green Crematorium, με τις στάχτες της να είναι θαμμένες στο νεκροταφείο της εκκλησίας του Αγίου Μιχαήλ και Όλων των Αγγέλων στο Λύντχουρστ. Μια μνημονιακή πλάκα, η οποία ονομάζει την "κυρία Ρέτζιναλντ Χάργκριβς", μπορεί να φανεί στην εικόνα της μονογραφίας. Ο καθρέφτης της Άλις βρίσκεται στο New Forest Heritage Centre, στο Λύντχουρστ, ένα δωρεάν μουσείο που μοιράζεται την ιστορία του Νιού Φόρεστ.